钦定古今图书集成/明伦汇编/氏族典/第123卷 > 陈淳
## 钦定古今图书集成/明伦汇编/氏族典/第123卷 > 陈淳

按《宋史陈淳传》：“淳字安卿，漳州龙溪人。少习举子业，
林宗臣见而奇之，且曰：‘此非圣贤事业也’。因授以《近
思录》。淳退而读之，遂尽弃其业。及朱熹来守其乡，淳
请受教，为学益力，无书不读，无物不格，日积月累，义
理贯通，洞见条绪。淳性孝，母疾亟，号泣于天，乞以身
代。居乡不沽名徇俗，恬然退守，若无闻焉。然名播天”
下，世虽不用，而忧时论事，感慨动人，郡守以下皆礼
重之，时造其庐而请焉。嘉定九年，待试中都归，遇严
陵郡守郑之悌，率寮属延讲郡庠。淳叹“张、陆、王学问
无源，遂发明吾道之体统，师友之渊源，用功之节目，
读书之次序，为四章，以示学者。”明年，以特奏恩授迪
功郎、泉州安溪主簿，未上而没，年六十五。